CELEX: 62017CN0126
Language: sk
Date: 2017-03-10 00:00:00
Title: Vec C-126/17: Návrh na začatie prejudiciálneho konania, ktorý podal Fővárosi Törvényszék (Maďarsko) 10. marca 2017 – Orsolya Czakó/ERSTE Bank Hungary Zrt.

10.7.2017   
            
            
               SK
            
            
               Úradný vestník Európskej únie
            
            
               C 221/3
            
         Návrh na začatie prejudiciálneho konania, ktorý podal Fővárosi Törvényszék (Maďarsko) 10. marca 2017 – Orsolya Czakó/ERSTE Bank Hungary Zrt.
   (Vec C-126/17)
   (2017/C 221/04)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Fővárosi Törvényszék
   
      Účastníci konania pred vnútroštátnym súdom
   
   
      Žalobkyňa: Orsolya Czakó
   
      Žalovaná: ERSTE Bank Hungary Zrt.
   
      Prejudiciálne otázky
   
   
               1.
            
            
               V súvislosti s určením výšky úveru zo zmluvy, spĺňa formulácia, akou je formulácia uvedená v bodoch I/1. a II/1. spornej zmluvy, ktorá uvádza sumu stanovenú na 64 731 CHF ako orientačnú, pričom v žiadosti o financovanie sa uvádza maximálna výška 8 280 000 HUF, a ktorá viaže určenie výšky úveru na právne prehlásenie strany, ktorá uzatvára zmluvu so spotrebiteľom, ako aj na údaje zapísané v jej záznamoch, požiadavky jasného a zrozumiteľného znenia uvedené v článkoch 4 ods. 2 a 5 smernice 93/13/EHS (1)?
            
         
               2.
            
            
               Za predpokladu, že určenie uvedené v bodoch I/1. a II/1. zmluvy nie je jasné a zrozumiteľné, v dôsledku čoho je možné považovať povahu týchto podmienok za nekalú a ak sa teda preukázala nekalá povaha, môže byť celá zmluva vyhlásená za neplatnú, keďže podľa vnútroštátneho práva je sankciou za neurčitosť predmetu zmluvy neplatnosť celej zmluvy?
            
         
               3.
            
            
               Za predpokladu, že by bolo možné konštatovať platnosť zmluvy, môže byť výška úveru určená spôsobom najpriaznivejším pre spotrebiteľa?
            
         
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 1993, s. 29; Mim. vyd. 15/002, s. 288).